วันพุธที่ 12 พฤษภาคม 2564
“ชัยวุฒิ”สั่งฟ้องนักข่าวไทยพีบีเอสปั่นเฟคนิวส์สาวอุดรฯแพ้วัคซีน พบ 1 เดือนนำเสนอข่าวผิด 3 ครั้ง สั่งไล่สอบฟันไม่เลี้ยง ยันไม่เว้นแม้เป็น “สื่อ” เพราะต้องมีความรับผิดชอบสูงกว่าคนทั่วไป
“ชัยวุฒิ”สั่งฟ้องนักข่าวไทยพีบีเอสปั่นเฟคนิวส์สาวอุดรฯแพ้วัคซีน พบ 1 เดือนนำเสนอข่าวผิด 3 ครั้ง สั่งไล่สอบฟันไม่เลี้ยง ยันไม่เว้นแม้เป็น “สื่อ” เพราะต้องมีความรับผิดชอบสูงกว่าคนทั่วไป
“ชัยวุฒิ”รมว.ดีอีเอสสั่งฟ้องนักข่าวไทยพีบีเอสปั่นเฟคนิวส์สาวอุดรฯแพ้วัคซีนลุยแจ้งความสน.ทุ่งสองห้องเอาผิดพ.ร.ก.ฉุกเฉินฯ-พ.ร.บ.คอมฯ3บัญชีเฟซบุ๊ก-ทวิตเตอร์ต้นตอปั่นข่าวร่วมด้วยระบุต้นสังกัดออกข่าวผิดถี่ยิบสั่งไล่สอบฟันไม่เลี้ยงยันไม่เว้นแม้เป็น“สื่อ”เพราะต้องมีความรับผิดชอบสูงกว่าคนทั่วไป
จากกรณีที่สื่อหลายสำนักรายงานข่าวว่ามีหญิงสาวรายหนึ่งที่เข้ารับวัคซีนซิโนแวคที่จ.อุดรธานีได้เกิดผลข้างเคียงมีอาการชาทั้งตัวและมีเลือดออกในสมองแต่มีการแอบอ้างภาพของผู้ป่วยรายหนึ่งที่โรงพยาบาลหนองม่วงจ.ลพบุรีที่มีอาการแพ้ยามีผื่นแดงเต็มตัวมาเผยแพร่ควบคู่กันจนเกิดความเข้าใจผิดและผู้ที่เกี่ยวข้องออกมาปฏิเสธไปแล้วนั้น
วันนี้(12พ.ค.64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยว่ากรณีสาวอุดรฯอ้างแพ้วัคซีนได้รับรายงานจากศูนย์ต่อต้านข่าวปลอม(Anti-Fake News Center)รวมทั้งมีผู้ร้องเรียนเข้ามายังกระทรวงดีอีเอสจึงได้สั่งการให้ตรวจสอบตั้งแต่ต้นก็พบว่าต้นตอของข่าวดังกล่าวมาจากผู้ใช้เฟซบุ๊กและทวิตเตอร์รวม3รายซึ่งเข้าข่ายความผิดตามพระราชกำหนด(พ.ร.ก.)การบริหารราชการในสถานการณ์ฉุกเฉินและพระราชบัญญัติพระราชบัญญัติ(พ.ร.บ.)ว่าด้วยการกระทำความผิดเกี่ยวกับคอมพิวเตอร์พ.ศ.2560รวมทั้งกฎหมายอื่นที่เกี่ยวข้อง
โดยได้มอบหมายให้ผู้แทนกระทรวงดีอีเอสเข้าแจ้งความร้องทุกข์ต่อสถานีตำรวจนครบาล(สน.)ทุ่งสองห้องเพื่อดำเนินคดีต่อผู้ใช้เฟซบุ๊กชื่อ"Wadfhan Niphawan",ผู้ใช้บัญชีทวิตเตอร์ชื่อ"@tuykallaya"และผู้ใช้เฟซบุ๊กชื่อ"กะทิจ้า"เมื่อวันที่11พ.ค.ที่ผ่านมาแล้วแม้ทราบว่าทั้ง3รายได้ลบโพสต์ออกไปและบางรายก็ได้โพสต์ขอโทษไปแล้วแต่ก็จำเป็นต้องดำเนินการตามกฎหมายเพื่อให้เป็นกรณีศึกษาสำหรับผู้ที่จะโพสต์หรือเผยแพร่ข้อมูลข่าวสารโดยเฉพาะในช่วงที่ประเทศกำลังต่อสู้กับโควิด-19ที่เป็นเรื่องความเป็นความตาย
“รัฐบาลได้ยกระดับการฉีดวัคซีนป้องกันโควิด-19เป็นวาระแห่งชาติตลอดจนหลายภาคส่วนออกมาร่วมรณรงค์ให้ประชาชนฉีดวัคซีนแต่ก็ยังมีขบวนการที่พยายามดิสเครดิตสร้างความตื่นตระหนกให้กับสังคมจึงต้องดำเนินการตามกฎหมายอย่างเด็ดขาด”นายชัยวุฒิระบุ
นายชัยวุฒิเปิดเผยด้วยว่านอกจากนี้ตนได้ตรวจสอบบัญชีผู้ใช้เฟซบุ๊กชื่อ"กะทิจ้า"ซึ่งพบว่าประกอบอาชีพสื่อมวลชนมีตำแหน่งเป็นผู้ช่วยบรรณธิการข่าวเช้าสำนักข่าวไทยพีบีเอส ซึ่งที่ผ่านมามีการวิพากษ์วิจารณ์การทำหน้าที่สื่อมวลชนของสำนักข่าวไทยพีบีเอสว่ามีการนำเสนอข่าวผิดพลาดอย่างน้อย2ครั้ง1.เมื่อวันที่24เม.ย.นำเสนอข่าวชาวอินเดียเช่าเครื่องบินเหมาลำมายังประเทศไทยเมื่อช่วงกลางเดือนเม.ย.
2.เมื่อวันที่9พ.ค.กรณีข่าวประสิทธิภาพของวัคซีนที่มีต่อเชื้อโควิด-19สายพันธุ์แอฟริกาใต้ที่เป็นเพียงการคาดการณ์ผ่านมาซึ่งเป็นการนำเสนอข่าวคลาดเคลื่อนจากข้อเท็จจริงในระยะเวลาไล่เลี่ยกันอย่างผิดสังเกตแล้วยังมีคนระดับบรรณาธิการมาโพสต์ข้อมูลทำให้เกิดความเข้าใจผิดเกี่ยวกับผลข้างเคียงของวัคซีนอีก
ทั้งนี้ในช่วงเวลา1เดือนสำนักข่าวไทยพีบีเอสนำเสนอข่าวผิดถึง2ครั้งและมีพนักงานนำเฟคนิวส์มาเผยแพร่จนสื่อมวลชนสำนักอื่นนำข้อมูลดังกล่าวไปผลิตซ้ำรวมแล้วเกิดเฟคนิวส์ที่มีจุดเริ่มต้นจากสำนักข่าวไทยพีบีเอส3ครั้งจนทำให้ประชาชนเกิดความแตกตื่นแม้เป็นสื่อมวลชนหากกระทำผิดก็ไม่ละเว้นยิ่งต้องดำเนินการอย่างเด็ดขาดเพราะสื่อมวลชนควรมีความรับผิดชอบต่อสังคมที่สูงกว่าคนทั่วไปต้องมีภูมิคุ้มกันที่สูงกว่าและเป็นผู้เสริมภูมิคุ้มกันในการเสพข่าวทางสังคมออนไลน์ให้กับประชาชนเมื่อได้ข้อมูลมาแล้วต้องมีการตรวจสอบข้อมูลก่อนการนำเสนอไม่ควรปล่อยให้มีการออกข่าวผิดพลาดและบ่อยครั้งจนมีคำถามถึงเจตนาที่แท้จริงของสำนักงานแห่งนี้ที่ได้ชื่อว่าเป็นสื่อสาธารณะแห่งนี้
“แม้ที่ผ่านมาสำนักข่าวไทยพีบีเอสจะออกมาขอโทษที่นำเสนอข้อมูลคลาดเคลื่อนแต่ได้สร้างความสับสนและสร้างความเสียหายให้เกิดขึ้นกับประเทศไทยผมจึงจำเป็นที่ต้องดำเนินการตามกฎหมายเพราะการกระทำผิด3ครั้งภายใน1เดือนเป็นวิสัยที่ผิดปกติและผมเกรงว่าหากไม่มีการดำเนินการตามกฎหมายจะมีการกระทำผิดครั้งต่อไปเกิดขึ้นอีก”นายชัยวุฒิกล่าว
********